*EVROPSKI TEDEN MOBILNOSTI 2019: »GREMO PEŠ!«*

**ULIČNI FESTIVAL »MESTO BREZ AVTOMOBILA« IN ECOmeet – SREČANJE EKOLOŠKIH VOZIL IN PREDSTAVITEV TEHNOLOGIJ**

***Sobota, 21. september 2019***

***Kongresni trg in del Slovenske ceste (popolna zapora za motorni promet na odseku med Šubičevo ulico in Aškerčevo cesto od 6.00 do 24.00)***

Okvirni program dogodka

|  |  |
| --- | --- |
| **Ura** | **Vsebina programa na odru in pred njim** |
| 10.00–10.05 | Odprtje dogodka  *Udeležba Jelke Žekar, predsednice Odbora za načrtovanje in izvedbo ETM 2019* |
| 10.05–10.15 | Nastop plesne šole Kazina |
| 10.15–10.45 | Predstava Mini cirkusa Bufeto |
| 10.45–11.00 | Nastop Šole zdravja |
| 11.00–11.45 | Literarno-gledališki dogodek S pravljico okrog sveta |
| 11.45–12.00 | Nastop Tai Chi, Društvo Tolmun |
| 12.00–12.30 | Dirka s poganjalčki in Najpočasnejša dirka na svetu |
| 12.30–12.55 | Predstavitvena vožnja LPP in nastop združenih pihalcev Godbe Vevče in Godbe Litostroj  *Udeležba Zorana Jankovića, župana MOL* |
| 12.55 | Kolesarska parada (start) |
| 13.15–15.00 | Predstavitve partnerjev ECOmeet |
| 15.00–16.00 | Dirka s poganjalčki |
| 16.00–17.00 | Predstavitve partnerjev ECOmeet |
| 17.00 | Zaključek prireditve |

*Na za motorni promet zaprtem delu Slovenske ceste na odseku med Aškerčevo cesto in Šubičevo ulico bomo pripravili ulični festival »Mesto brez avtomobila« s pestrim programom. Predstavila se bodo različna društva in organizacije ter ponudniki domače hrane. Prireditev bo potekala od 10. do 13. ure.*

**Sodelujoči:**

**Četrtna skupnost Center (1):**

1. **Društvo zeliščarjev Ljubljana –** predstavitev dejavnosti društva, informacije o zeliščih, gojenje, predstavitev nekaterih zelišč.

**Četrtna skupnost Bežigrad (2.,3.):**

1. **Društvo šola zdravja**  **–** telovadba »1000 gibov«, telovadba za vse generacije, posebej za starejše, tudi mimoidoče, 15–20 min; vaje so enostavne, ne potrebuje se nobenih rekvizitov, razgibavanje vseh mišičnih skupin na telesu.
2. **Društvo Tolmun** **–** Qigong in Tai Chi-Wu Hao, delavnica za telesno in duševno sprostitev, globoko umirjenost ter osredotočenost.

**Četrtna skupnost Moste (4.-7.):**

1. **Društvo šola zdravja –** predstavitev dela na stojnici ter vadba pred odrom. Telovadba »1000 gibov«, telovadba za vse generacije, posebej za starejše, tudi mimoidoče, 15–20 min; vaje so enostavne, ne potrebuje se nobenih rekvizitov, razgibavanje vseh mišičnih skupin na telesu.
2. **Društvo SPM –** Društvo za razvoj skupnostnih programov za mlade; predstavitev dela z otroki, mladostniki in njihovimi družinami iz socialno ogroženega okolja, poligon za vožnjo s skiroji, rolkami… in predstavitev dela z otroki na ulici.
3. **Mladinska postaja Moste** (MPM) **–** predstavitev dela mladinske postaje ter izvedba kviza na temo varstva okolja.
4. **Četrtna skupnost Moste –** predstavitev in ozaveščanje mimoidočih,»Za domačimi ljubčki ne ostajajo kupčki«, ozaveščanje lastnikov psov.
5. **Mestno redarstvo MOL –** predstavitev dela in pristojnosti Mestnega redarstva ter razdelitev promocijskega materiala. Predstavili bodo delo in pristojnosti Mestnega redarstva. Prav tako bodo predstavili električno vozilo renault twizzy, ki je po svoji obliki in uporabnosti privlačno za obiskovalce. Razdelili bodo promocijski materiali, ki prispeva k večji varnosti in osveščenosti udeležencev v prometu.
6. **Služba za razvojne projekte in investicije MOL in Radio Antena –** ClairCity dan – pridi peš! Na točki je radio, ki od 9. do 14. ure z oddajanjem v živo s terena spodbuja poslušalce k prihodu v mesto peš in poziva k igri oziroma tekmovanju in obisku dogodkov ETM. V program se med glasbo zvrstijo kratke informacije na temo hoje, zdravja, mobilnosti, športa, urbanizem, pohodništvo (v eter). V studiu se bo oglasil tudi župan Zoran Janković. Ob terenskem radijskem studiu so tudi drugi dogodki, med drugim končna točka prihoda peš v mesto (GreenAnt igra). V sodelovanju s projektom ICARUS (sestrski projekt ClairCity) se uporablja prenosni merilnik za spremljanje onesnaženosti zraka in razlaga meritev.
7. **Svet za preventivo in vzgojo v cestnem prometu MOL –** predstavitev aktivnosti in delitev promocijskih gradiv s poudarkom na kolesarjenju.
8. **Šport Ljubljana –** šport in rekreacija. Predstavitev vodenih vadb s poudarkom na tekaški vadbi in pomembnostjo hoje ter gibanja na splošno. Za izvedbo pravilne vadbe bodo sodelujočim podelili nagrade, na primer brezplačen vstop ali popust na določeno rekreacijo.
9. **Turizem Ljubljana –** promocija Ljubljane na temo zmaja. Postavljen bo promocijski šotor Turizma Ljubljana, poleg njega bo stojnica, na kateri bodo pripravljali »zelene zmajeve smoothije«. Za dodatno animacijo otrok bodo postavljena slikarska stojala za barvanje zmajev (pobarvanka Ljubo) in otroci bodo imeli priložnost za igro »spomin«, prav tako na temo zmajev. Postavljen bo XXL ležalnik, namenjen fotografiranju. Dogajanje bodo zapolnili z animacijo njihove maskote.
10. **Ljubljanski potniški promet –** promocija in predstavitev novega produkta – letne urbane. Delili bodo tudi sheme linij, zemljevid vlakca Urbana, brošure Bus bonton in promocijski material. Akcija bo združena z ECOmeetom in bo ob stojnici potekala še predstavitev Kavalirja. Po Slovenski cesti bodo razstavljeni novi, okolju prijazni avtobusi.
11. **Pionirski dom –** s pravljico okrog sveta – Literarno-gledališki dogodek z ustvarjalno delavnico, otroci poslušajo in interaktivno sodelujejo pri pripovedovanju pravljice s Palčkom Znalčkom. Sledi še ustvarjalna delavnica za otroke.
12. **Mestna knjižnica –** s trikolesnikom Biblio kolo Mestne knjižnice Ljubljana bodo z vožnjo po mestnih ulicah nagovarjali k uporabi kolesa, s podarjanjem knjig pa bodo mimoidoče vabili k branju in obisku knjižnic.
13. **Kinodvor –** na stojnici bodo predstavili aktualen filmskih program in programe Kinodvora, s poudarkom na programu Filmska srečanja ob kavi in programu za otroke in mlade Kinobalon. Udeleženci bodo imeli možnost sodelovati tudi v nagradni igri.
14. **Mladi zmaji** **–** predstavitev uličnih zmajev, ki bodo ob stojnici izvajali delavnico na temo mobilnosti, ob tem pa bodo promovirali še program in zdrav način življenja. Kot del programa bodo predstavili tudi projekt mobilnega mladinskega centra na avtobusu.
15. **Slovensko mladinsko gledališče –** je prispevalo darilne bone za ogled gledališke predstave za sodelujoče udeležence festivala.
16. **Tehnološki park Ljubljana –** Startup 4Viva Blackbox, Save phone, save life. Predstavitev novega inovativnega produkta, ki bo zmanjšal uporabo telefona med vožnjo. Namesto pošiljanja sporočil in telefoniranja med vožnjo se telefon uporabi kot gps ali dashcam. Produkt je 2v1 nosilec za telefon in kamero GoPro. Pripomoček se lahko uporabi v avtomobilu, na motorju, kolesu ali za dom in je univerzalen za katerikoli telefon. Manj ljudi je na telefonu med vožnjo, manj mrtvih na cestah.
17. **Avto klub GAS TUNING TEAM (od 10.00 do 17.00 ure)**

Obiskovalci si bodo ogledali sodobna ekološka vozila, se z njimi zapeljali in se spoznali s tehnologijami prometa v bližnji prihodnosti. Srečali se bodo z vozniki in lastniki **električnih avtomobilov**, se zapeljali z **električnimi skuterji**, **štirikolesniki** in **kolesi**, si ogledali **posebna električna vozila** ter **opazovali »custom« kolesa**. Bolj zvedavi bodo stopili v stik z obnovljivimi viri energije, njihovim pridobivanjem in pripravo, se seznanili z ugodnimi **alternativnimi tehnologijami** za fosilna goriva, ki jih je mogoče v avto vgraditi že danes. Najmlajši se bodo preskusili v tekmovanju s poganjalčki in skiroji. Za obiskovalce in sodelujoče bodo pripravljene **številne nagrade** v raznih ECO kategorijah, novost pa bodo **ekološke delavnice,** namenjene predvsem družinam in ozaveščanju o okolju. Sodelujejo: Avantcar, Autocommerce, Čokočinka, DEMS, DropIn Boards, e-kolesa.net, Elaphe, Elektro Ljubljana, Elektro usluge Robert Tošnjak s.p., EV Matrix, GFK d.o.o., Hyundai Avto Trade, JPG custom bikes, Letivili, Ljubljanski potniški promet, Lutmanco, Mestno redarstvo MU MOL, Mihael Kandušer Elektroart, Nissan, Noordung, Porsche, Pravi kolesar, RADIAL, Renault, Sočni sistemi, SPSŠ Krško, T-2 Rotalab, Toyota, UL / Inženirsko društvo S. E., ULBI d.o.o, Vamatrade, Wheelbase.

1. **Zavod Varna pot –** poligoni in prometne postaje, za različne starosti (poganjalci, kolesa, gokart), preizkus »pijanih očal«, tehnice za prikaz naletnih tež. Prikaz aktivnosti za uresničevanje Vizije NIČ, podpisi zaobljub k pristopu k Viziji NIČ ter predstavitev programa Skupaj iz stiske.
2. **Hiša eksperimentov –** optična mobilnost. Obvladovaje optičnih prevar in kolesarjenje s »posebnim« triciklom.
3. **Kazina –** nastop plesne skupine pred odrom in animacija obiskovalcev.
4. **Agencija RS za varnost prometa** (AVP) **in Svet za preventivo in vzgojo v cestnem prometu MOL –** spretnostni kolesarski poligon za mladostnike in starejše kolesarje, naprave za preizkus fizikalnih zakonitosti: Tehtnice, prikazujejo naletno težo, ki nam pove, koliko smo pri različnih hitrostih (30/50/90 km/h) v trenutku trka dejansko težki oz. kakšne so sile, ki delujejo na človeka ob trku. Demo sedež je avtomobilski sedež, s katerim lahko prikažemo pravilno uporabo varnostnih pasov in otroških varnostnih sedežev. Stopko je mini vozilo za preizkus reakcijskega časa. Za varnost glave pri vožnji s kolesom je pomembna zaščitna čelada. Zaletavček je posebna naprava za prikaz sil, ki delujejo na voznike in potnike pri trkih z manjšo hitrostjo. Vrtavko; namen simulatorja prevračanja je prikaz pomembnosti pravilne uporabe varnostnega pasu.
5. **Rdeči križ Slovenije –** predstavitev dela, temeljni postopki oživljanja z uporabo AED-defibrilatorja.
6. **Društvo paraplegikov ljubljanske pokrajine** **–** različnost je zakon. Predstavili bodo slikanje z usti, kjer bo slikar Željko Vrtelj slikal in kjer bodo lahko tudi obiskovalci poskusili slikati. Obiskovalci bodo lahko preizkusili vožnjo v invalidskem vozičku skozi različne ovire.
7. **Spominčica –** Alzheimer Slovenija – Slovensko združenje za pomoč pri demenci, bo na stojnici s pomočjo informativnega gradiva ozaveščali obiskovalce in nudili osebna svetovanja.
8. **Pravi kolesar –** brezplačni mobilni servis koles.
9. **Top stil –** predstavitev uporabe kolesarske zaščitne čelade in funkcija kolesarske zaščitne čelade z prikazom mini čelade in jajca.
10. **Športna unija Slovenije** – zveza društev za športno rekreacijo in športno vzgojo, Open Streets Day. Športna animacija **–** športno spretnostni poligon, v katerem se lahko preizkusijo mimoidoči. Poligon bo sestavljen iz naravnih gibanj in osnovnih elementov raznovrstnih športnih panog, pri čemer predhodno znanje ni potrebno. Namen je promocija športa in telesne vadbe.
11. **Ljubljanska kolesarska mreža –** predstavitev dela na stojnici.
12. **Kolektiv tretja roka –** BICIKLATORIJ,doživljajski poligon v obliki osmice z različnimi preskusi in izzivi. Virtualno kolesarstvo in kolo sreče s preizkusom znanja CPP. Kolo lahko peljete po centru New Yorka, čez tundro ali v vesolju. Najpočasnejša dirka na svetu, krožna proga na tleh, ki jo morajo tekmovalci prevoziti čim počasneje, ne da bi pri tem sestopili s kolesa in se dotikali tal. Sukanje starih plošč, gramofon na starinskem Triciklu. Karnevalsko kolesarska parada, ob zaključku krajša vožnja po centru mesta.
13. **Zavod Bufalo –** gledališka predstava malo drugače.
14. **Andrej Jakil in FUNDUS –** testiranje »odštekanih« koles.
15. **TipoRenensansa –** kolesarsko-ustvarjalne delavnice, okraševanje koles za boljšo vidljivost.
16. **Za mesto po dveh – s**ejem rabljenih koles, prodaja rabljenih koles in opreme.
17. **Zavod ZOK in Tim Bučar –** peka palačink na triciklu in priprava naravnih napitkov.
18. **Odprta kuhna –** edinstvena in najbolj priljubljena kulinarična tržnica, kjer obiskovalci lahko poskusijo različne slovenske jedi.